"कुसै दा नेईं। पर तेरा ते बिगड़दा ऐ, ते ग्रां आले इस्सै करी तुगी समझांदे न।" मां परता दिंदी--"तूं सारी सारी रात रास-धारियें दे डेरें दी खेह् छानदा फिरना ऐ˙--जिंदा नां कोई घर न घराट। में जान्नी-मुहानी कुस कुस दी जीभ फड़ां, तूं कोई कार की नेईं करदा?" ते ए आखदे-आखदे उसदिआं अक्खिआं परसिज्जली जंदियां। मां दे अत्थरूं ओदी जीभा पर जंदरा लाई ओड़दे। ते फी इक दिन उसने माऊ गी आक्खेआ--"मां, में भ्यागा शैह्र जानां ऐ--कोई कम्म तुप्पन। थोन्दे गै तुगी पता भेजंग।"